यामी गौतम की 'भूत पुलिस' 17 सितंबर को होगी रिलीज
मुंबई। बॉलीवुड अभिनेत्री यामी गौतम की आने वाली फिल्म 'भूत पुलिस' 17 सितंबर को रिलीज होगी।काफी समय से सैफ अली खान, जैकलीन फर्नांडीस, अर्जुन कपूर और यामी गौतम की मुख्य भूमिका वाली फिल्म 'भूत पुलिस' चर्चा में है। फिल्म से सितारों के फर्स्ट लुक रिलीज होने के बाद मेकर्स ने इसका एक पोस्टर रिलीज करते हुए इसकी रिलीज डेट की घोषणा कर दी है। फिल्म के नए पोस्टर में सैफ, जैकलीन, अर्जुन और यामी गौतम नजर आ रहे हैं।फिल्म का नया पोस्टर रिलीज करते हुए यामी गौतम ने लिखा, “अब बारी है भूतों के डरने की। भूत पुलिस डिज्नी प्लस हॉटस्टार पर इस 17 सितंबर को रिलीज हो रही है।”पवन कृपलानी के निर्देशन में बनी इस फिल्म में सैफ अली खान के किरदार का नाम विभूति, अर्जुन कपूर का नाम चिरौंजी, यामी गौतम का माया जबकि जैकलीन फर्नांडीस के किरदार का नाम कनिका होगा। फिल्म को रमेश तौरानी, अक्षय पुरी और जया तौरानी ने प्रोड्यूस किया है।
hin_Deva bho_Deva